Un craiovean a fost depistat de poliţişti în timp ce conducea un autoturism deşi se afla sub influenţa băuturilor alcoolice.
Noaptea trecută, polițiștii din cadrul Secţiei 5 Poliţie Craiova au oprit pentru control, pe Bulevardul Dacia, un autoturism. La volan se afla un bărbat de 32 ani, din localitate.
Bărbatul a fost testat cu aparatul alcooltest, care a indicat o concentrație de 0,76 mg/l alcool pur în aerul expirat. Conducătorul auto a fost condus la spital pentru recoltarea de probe biologice, în vederea stabilirii alcoolemiei.
Polițiștii au întocmit un dosar penal pentru săvârşirea infracţiunii de conducerea unui vehicul sub influența băuturilor alcoolice.
Citește și: Dolj: Șapte traficanți de persoane, după gratii